《奉和楚芳兄来韵》
明代·郭廑

天上青云迥，湖边白屋贫。不嫌栖此地，何幸接芳邻。

草阁频邀月，萝衣岂负春。吾兄读书处，还有问奇人。

作者简介：郭廑，字敬夫，福州人，有《镜湖清唱》。徐兴公云：敬夫，吾乡隐君子，百年来罕有知者。其《题青铺岭绝句》云：“家林想在空濛外，一带螺江隐翠微”。又有“门前湖白与山青，分携空过白湖亭”之句。其所居当在白湖螺浦之间，与赵景哲相邻并也。